РЕГЛАМЕНТ ЗА ИЗПЪЛНЕНИЕ (ЕС) № 1335/2014 НА КОМИСИЯТА
от 16 декември 2014 година
за изменение на Регламент (ЕО) № 2535/2001 на Комисията относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187 от него,
като има предвид, че:
(1)
В Регламент за изпълнение (ЕС) № 1101/2014 на Комисията (2) се предвиждат изменения на кодовете по КН на млечните продукти от глава 4, считано от 1 януари 2015 г.
(2)
С Регламент (ЕО) № 2535/2001 на Комисията (3) се определят подробни правила по отношение на режима на внос на мляко и млечни продукти и за откриване на тарифни квоти. С цел да бъдат отразени измененията на кодовете по КН на млечните продукти, е необходимо да бъдат актуализирани приложения I, II и VIIa към посочения регламент.
(3)
В член 4, параграф 2 от Регламент (ЕО) № 2535/2001 се посочват кодове по КН, които се заличават от 1 януари 2015 г. Освен това в приложение 3 относно концесиите във връзка със сирената към Споразумението между Европейската общност и Конфедерация Швейцария относно търговията със селскостопански продукти (4), одобрено с Решение 2002/309/ЕО, Евратом на Съвета и на Комисията (5), се предвижда пълна либерализация на двустранната търговия със сирена, считано от 2007 г. Следователно посочената разпоредба не е актуална и следва да бъде заличена.
(4)
Член 19а, параграф 1, буква в) и параграф 4, буква в), отнасящи се до част 3 от приложение VIIa към Регламент (ЕО) № 2535/2001, и член 20, параграф 1, буква а), подточка ii), отнасяща се до част В от приложение II към същия регламент, засягат съответно тарифна квота за сирена и преференциален режим на внос в изпълнение на Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна (6), одобрено с Решение 2004/441/ЕО на Съвета (7). В тези разпоредби се посочват кодове по КН, които се заличават от 1 януари 2015 г. Тъй като съответният период на квотата и съответният период за премахване на вносните мита са изтекли, е целесъобразно посочените разпоредби да се заличат.
(5)
Поради това Регламент (ЕО) № 2535/2001 следва да бъде съответно изменен.
(6)
Мерките, предвидени в настоящия регламент, са в съответствие със становището на Комитета за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2535/2001 се изменя, както следва:
1)
В член 4 параграф 2 се заличава.
2)
В член 19а параграф 1, буква в) и параграф 4, буква в) се заличават.
3)
В член 20 параграф 1, буква а), подточка ii) се заличава.
4)
Приложение I се изменя в съответствие с приложение I към настоящия регламент.
5)
Приложение II се изменя, както следва:
а)
част Б се заменя с текста на приложение II към настоящия регламент;
б)
част В се заличава.
6)
Приложение VIIa се изменя, както следва:
а)
част 3 се заличава;
б)
част 4 се заменя с текста на приложение III към настоящия регламент.
Член 2
Настоящият регламент влиза в сила на третия ден след деня на публикуването му в Официален вестник на Европейския съюз.
Той се прилага от 1 януари 2015 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 16 декември 2014 година.